যতদূর জানি, এবার ছাত্রলীগের কমিটি করবেন মাননীয় প্রধানমন্ত্রী শেখ হাসিনা। গত কমিটির নেতৃত্বের সততা, ব্যর্থতা, অযোগ্যতা, জামায়াত-শিবির সংশ্লিষ্টতাসহ নানা অসঙ্গতির কথা বহুল প্রচারিত। আমার বিশ্বাস আমাদের সাংগঠনিক নেত্রী এবার এই বিষয়গুলো সতর্কতার সাথে দেখবেন। আর নেত্রী চাইলে, সংগঠন চাইলে ছাত্রলীগের কেন্দ্রীয় কমিটির যে কোন পদে কাজ করার মতো আমার মানসিক প্রস্তুতি ও যোগ্যতা রয়েছে। অতীতের অভিজ্ঞতার আলোকে আমি সফলও হবো। আমাদের প্রধানমন্ত্রী ও ছাত্রলীগের সাংগঠনিক নেত্রী আমাদের প্রাণের ছাত্রলীগে যোগ্য, বলিষ্ট ও যুগোপযোগী নেতৃত্ব নির্বাচিত করে ছাত্রলীগকে রাজনীতির মূলধারায় ফিরিয়ে আনবেন এই প্রত্যাশা আমার। আমি বঙ্গবন্ধুর আদর্শ বুকে ধারণ করে দেশ ও দেশের মানুষের জন্য কাজ করে যেতে চাই।